Y Stiwt, Rhosllannerchrugog

Canolfan cymunedol celf yn Rhosllannerchrugog, Bwrdeistref Sirol Wrecsam, Cymru, yw Y Stiwt. Fe'i lleolir yn adeilad Institiwt y Glowyr a agorwyd ym 1926. Rhwng 1924 a 1926 penderfynodd Sefydliad Lles y Glowyr fod ceiniog yn cael ei chodi am bob tunnell o lo oedd yn cael ei godi o lofeydd lleol, a chodwyd bron i £18,000 ar gyfer codi'r adeilad. Ar ôl hynny roedd cost cynnal a chadw'r Stwit yn dod drwy dynnu dwy geiniog yr wythnos o gyflogau'r glowyr. Hyd at 1977 roedd iddo sawl pwrpas gwahanol: sinema, theatr, neuadd gyngerdd, canolfan snwcer, ddawnsio ac yn glwb cymdeithasol. Caewyd y Stiwt ym 1977 a phenderfynodd Cyngor Bwrdeistref Sirol Wrecsam ddymwchel yr adeilad ym 1985, ond cafwyd ymgyrch i'w achub ac ailagorwyd y Stiwt ar ôl ymdrechion lleol a grant o £2.1 miliwn gan Gronfa Etifeddiaeth y Loteri ym 1999. Mae'n adeilad rhestredig (Gradd II*). Cyfeiriadau Dolenni allanol Gwefan y Stiwt